NaiveNeuron/SloPal huggingface dataset:
Blanár, Juraj, poslanec NR SR (2011-09-14):
Pán minister, ja naozaj do poslednej chvíle som mal obavu, že sa vám niečo stane pri tom vašom vystúpení, a naozaj to bolo aj frustrujúce, pretože ste sa celý triasol od zlosti, čo ste chceli všetko povedať. A myslím si, že váš predseda, ktorý tu, bohužiaľ, nebol, by bol na vás pyšný, lebo mám taký pocit, že pri tom príhovore, ktorý mal, ako keby hovoril o vás. Ale viete, čo je zaujímavé? Že vy tu demagogicky narábate s vecami ako napríklad, že ten, kto predkladá ten návrh. Vy ste si nevšimli, že pod tým som podpísaný aj ja a ďalší poslanci za stranu SMER? Že to nebol len pán podpredseda Fico? Tak si to, prosím vás, naštudujte. Ale vy ste vôbec v tom vystúpení boli mimo, ako sa hovorí, ako tá jedľa, pretože hovorili ste o tom, že z rezervy vlády sa rozhadzovalo. My sme vôbec nehovorili o tom, že pani premiérka rozhadzovala z rezervy vlády. My sme hovorili o korupcii. Pretože na Osrblie naozaj je potrebné dať peniaze, ale my sme hovorili o korupcii, ale to je príklad vášho prístupu z celého vášho vystúpenia. To znamená – len demagógia. Nuž a ten záver bol naozaj strhujúci, keď ste hovorili o tom, že šťastnú ruku. Som mal normálne pocit, že tu máme koleso šťastia, že ako sa to rozhodne, tak pani premiérka tu bude alebo nebude. Tak to nie. Vy ste mali predovšetkým odpovedať na to, prečo pani premiérka pred voľbami hovorila, že nebude privatizovať a idete privatizovať. A vy tu budete za to hlasovať. Vy ste mali hovoriť o tom, že prečo pani premiérka hovorila o tom, že bude nulová tolerancia, a pritom nie je nulová tolerancia. Ale to som od vás nepočul. Naozaj chýba vám pokora, pán minister, a zamyslite sa nad sebou.
M. Číž, poslanec: (2005-06-23):
Ďakujem za pozornosť.
Klus, Martin, podpredseda NR SR (2019-10-17):
Ďakujem. V rozprave podľa toho, čo mám informáciu, by chcel vystúpiť navrhovateľ, ale to už zrealizujeme až po hlasovaní. Takže do 11.05 hod. dajme prestávku. (Prestávka.) (Po prestávke.)
Gröhling, Branislav, poslanec NR SR (2019-06-26):
Pán predsedajúci, nebol podaný žiadny procedurálny návrh. Dajte hlasovať o tom, že Národná rada sa rozhodla prerokovať návrh zákona v druhom čítaní.
Blanár, Juraj, podpredseda NR SR (2021-06-17):
Teraz udeľujem slovo pánovi poslancovi Petrovi Krupovi, ktorý vystúpi v rozprave.
P. Paška, predseda NR SR: (2009-09-16):
(Hlasovanie.) 138 prítomných, 83 za, 1 proti, 53 sa zdržalo, 1 nehlasoval. Tieto body sme schválili. Ďalej, pán spravodajca.
A. Přidal, poslanec: (2004-03-10):
Všetky relevantné politické strany mali vo svojich volebných programoch vstup Slovenska do NATO. To, že sa referendum neuskutočnilo, to len znamenalo, že sa ušetrilo minimálne 100 miliónov korún. A v závere ste sa ukázali ako zástupca voľného bezvízového pohybu osôb. A skutočne ma prekvapujete, že ste takto nevystupovali aj pred rokom 1989, neviem, či sa ešte pamätáte na devízové prísľuby a či sa pamätáte, ako sa pred rokom 1989 dalo napríklad vycestovať do susedného Rakúska.
Vašečka, Richard, poslanec NR SR (2020-11-04):
Ďakujem za slovo, pán predsedajúci a pán podpredseda Laurenčík, za tvoje vystúpenie. Ráno sme sa o tom rozprávali. Ja som sa ako prvý hlásil, že chcem sa pridať do tej skupiny priateľstva s Arménskom, lebo som zistil, že tam nie som, keďže na začiatku volebného obdobia, keď sme sa ako poslanci nahlasovali, tak logicky sme si snažili dať nejaký obmedzený počet tých skupín, aby zas to nebolo len tak pro forma, ale jednak, že ako aj vystúpim v rozprave, naozaj cítim priateľstvo voči Arménsku, a preto v tejto situácii, ktorá teraz takto vznikla tak bolestne a v podstate opätovne po tých bojoch v 90. rokoch, tak chcem vyjadriť to priateľstvo a tú solidaritu s Arménskom, samozrejme, pri zachovaní medzinárodného práva a tej spravodlivosti, o ktorej sme hovorili, o ktorej hovoril aj v úvode pán predseda Krúpa. Spravodlivosť má byť pre všetkých, ale priateľstvo si môžme vyberať. Takže ja si vyberám priateľstvo s Arménskom, teda resp. hlásim sa aj formálne k tomu priateľstvu a tiež povzbudzujem kolegov a pridávam sa k tej výzve pána dizajnovaného predsedu tej skupiny priateľstva, ktoré by sme mali tiež schvaľovať, aby sme sa naozaj takto symbolicky, kto chce v úplnej slobode k tejto skupine priateľstva s Arménskom, je to spoločná Skupina priateľstva s Arménskom a s Gruzínskom republikou, pridali. Ďakujem.
B. Bugár, podpredseda NR SR: (2004-10-20):
D. Bollová, poslankyňa: Ďakujem pekne, pán predsedajúci. Pani poslankyňa, to, čo ste tu uvádzali, je prinajmenšom úsmevné. Vaša strana a celá koalícia nepodporila ani zníženie dane na základné potraviny, na lieky, na knihy a tak ďalej, na mnohé  tovary, ktoré rozhodne neobsahujú alkohol, ani nie sú návykovými látkami. Ak by som to chcela trošičku zľahčiť, tak by som vám pripomenula taký jeden švejkovský výrok, že: „Ktorá vláda pivo zdraží, táto dlho nevydrží.“ Takže ja si myslím, že vaše dôvody, ktoré ste tu uvádzali, nie sú akceptovateľné. Ďakujem.
Matovič, Igor, podpredseda vlády a minister financií SR (2022-10-06):
Úplne úprimne priznávam, som minister financií a v tejto problematika sa, pán poslanec, ako predseda hospodárskeho výboru určite vyznáte omnoho viac. Tak ja by som obrátil garde, mohli by ste nám to vysvetliť. Nie som pripravený na doplňujúce otázky. Úprimne priznávam, zastupujem premiéra, neviem, či by bol v podstate schopný takisto na túto doplňujúcu špecifickú otázku pre ministerstvo hospodárstva. Ale keďže za mnou sedí minister hospodárstva, bolo by veľmi dobré, aby túto vašu otázku v tej svojej odpovedi nejako zodpovedal.
M. Číž, podpredseda NR SR: (2008-07-03):
Ako šiesta otázka bola vyžrebovaná otázka pani Márie Sabolovej, ktorú položila ministrovi zdravotníctva Slovenskej republiky Richardovi Rašimu. Otázka znie: „Myslíte si, pán minister, že informatizácia v zdravotníctve prebehne tak rýchlo, že budeme čakať so zrušením výmenných lístkov až do tohto času?“ Pán minister Raši je ospravedlnený. Je na zahraničnej služobnej ceste v Maďarsku. Odpovedá za neho pani ministerka Tomanová. Máte slovo, poprosím oznámiť koniec odpovede.
Hrušovský, Pavol, poslanec NR SR (2015-03-17):
Ďakujem pekne. Pán kolega, nemožno nechať nepotrestaný ani jeden zločin. Súhlasím s vami a aj ja som z toho rozčarovaný, že sme nepotrestali veľa bývalých komunistických pohlavárov, ktorí možno majú na svedomí aj vraždy. Tak ako to cítim aj ja, že aj za únosom Michala Kováča, či už pred ním alebo potom, boli možno vraždy, možno. Dôkazy na to nemám. Ale tu ani tak už nejde o to hľadať a zatvoriť niekoho do väzby, ale minimálne objasniť tento ohavný trestný čin a zločin, ktorý sa tu stal. A som o tom presvedčený, že sa stal. Remiáš zomrel a bolo to v súvislosti s tým, čo sa odohrávalo predtým. Prečo? A jeho matka netúži po tom, aby niekto sedel desaťročia vo väzení, ale túži po tom, poznať pravdu a odpoveď na otázku prečo. A toto je naša povinnosť, aby sme sa minimálne pokúšali dávať odpovede týmto ľudom, ktorých obete, či už z minulosti alebo krátkej minulosti, naozaj trpeli a možno položili aj vlastné životy. O tomto je tá snaha, o tomto je tá akosi vôľa a nie sa tu nejak presviedčať, či to je, alebo nie je v súlade s ústavou, ako to nabúra celý právny systém, ale o to, či dokážeme spravodlivosti zadosťučiniť.
Laššáková, Jana, podpredsedníčka NR SR (2015-03-20):
S reakciou pán poslanec Vašečka, nech sa páči.
Glváč, Martin, podpredseda NR SR (2019-06-20):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Vaľovej. Nech sa páči.
Kollár, Boris, predseda NR SR (2022-12-08):
Ďakujem. (Predsedajúci telefonuje služobným telefónom.) Ďakujem pekne pánovi poslancovi. Vyhlasujem rozpravu za skončenú. Pristúpime k hlasu, k hlasovaniu o návrhu zákona ako celku. Pani spoločná spravodajkyňa.
Janíková, Mária, poslankyňa NR SR (2013-06-19):
Ja by som sa, pán poslanec, chcela dotknúť tých nových okresných úradov, a ako vám vadia nové okresné úrady. Ale nechápem, prečo vám nevadili pred 10 rokmi, keď za vlády pána Dzurindu boli zobraté a boli zobraté takým okresom, jak u nás napríklad Partizánske, 43-tisíc ľudí, 24 dedín a momentálne, aby ste vedeli, jak u nás napríklad taká správa, konkrétne by vám to vedeli povedať obyvatelia. Všeobecná zdravotná poisťovňa je mimo náš kraj. Chodíme do Topoľčian. Sociálna poisťovňa je v Prievidzi. Doprava je v Prievidzi, 40 km ľudia musia chodiť. Tri detašované pracoviská sú na úrade práce, kde chodia pracovníci z Prievidze v jeden deň. Nosia sa pečiatky, nosia sa papiere do Prievidze, aby rozhodnutia, ledva stíhajú úradníci rozhodnutia, aby neporušili zákony. Čiže naozaj opýtajte sa občanov, či toto bolo a je vhodné. A hovoriť o tom, že bude viac nejakých tých vyvolených. Veď, preboha, pozrite na úrady práce. Na úradoch práce napríklad v Partizánskom 150 zamestnancov, 140 a máte tam 13 vedúcich, 3 riaditeľov. Preboha, ako kde sme to?! Veď nemôže byť napríklad vedúci odboru, kde sú traja zamestnanci. Ja tomuto fandím a naozaj mal by sa spraviť poriadok, mali by sa zjednodušiť veci. Není možné, aby napríklad zo sociálky vedľa do dverí musel človek utekať si nové potvrdenia hľadať. Naozaj nie je to prepojené a obyvateľa sú tomuto nadšení a ja tiež. Ja len držím palce, aby sa to všetko zvládlo, aby všetko dopadlo tak, že rozhodnutia, všetko sa bude dodržiavať.	Ďakujem.
Laurenčík, Milan, podpredseda NR SR (2021-11-23):
Pani poslankyňa Jana Majorová Garstková, nech sa páči.
Tomanová, Viera, poslankyňa NR SR (2011-09-14):
Ďakujem pekne. Vážený pán predsedajúci, ja vás poprosím zjednať, o pokoj v sále. Napriek tomu, že sú to už posledné slová zrejme tejto plenárnej schôdze Národnej rady, myslím si, že je potrebné vypočuť si aj túto problematiku, ktorá sa dotýka občanov, o ktorých hlasy sa budete raz, vážení poslanci, uchádzať. Takže poprosím, keby ste si vypočuli ešte aspoň posledný pár slov. Ja chcem už len poďakovať mojim kolegom, ktorí má v tejto veci podporili, a pevne verím, že zvážite to, o čo som vás prosila, aby ste vykonali skutočne odborné analýzy, aby ste prijali odborné riešenia k riešeniu tohto problému.
Glváč, Martin, poslanec NR SR (2011-06-17):
Pán predseda, hlásil som sa už pred hlasovaním, ale tvárili ste sa, že to nevidíte, takže neviem, aké je to hlasovanie. Chcel som dať procedurálny návrh, že keď máte problém uviesť toto hlasovanie, aby ste to dali nejakému skúsenejšiemu kolegovi. Napríklad kolega Jurčík vie výborne čítať a uvádzať (smiech v sále), že tak by som dal hlasovať, nech to uvádza on.
Podmanický, Ján, poslanec NR SR (2013-10-22):
Ďakujem pekne. Pán poslanec, ja oceňujem váš konštruktívny prístup k tomuto problému a myslím, že potvrdíte, že o tej otázke sme sa viackrát rozprávali aj na výbore, aj mimo výboru a dohodli sme si taký určitý spoločný postup, že požiadame ministerstvo práce o spracovanie určitých podrobnejších podkladov, ako to je v skutočnosti s tým príspevkom pri zverejnení dieťaťa do náhradnej starostlivosti. A na základe toho budeme rozprávať, čo ďalej. Lebo v zásade aj ja som bol od začiatku za to, aby sa tieto dva príspevky vyrovnali. Na základe tých podkladov, s ktorými ste boli oboznámený, chcem povedať dve veci, prvá je tá, že tento príspevok sa zvyšuje oproti pôvodným nejakých 370 eur na 500 eur, čiže dvíha sa o 130 eur a dvíha sa v podstate prvýkrát po dlhšom čase. Ani vy, keď ste boli vo vláde, ste tento príspevok nedvíhali, takže to myslím, že aj potvrdíte. Čiže je tu určitý pozitívny prínos, že ten príspevok sa dvíha o 130 eur. Ale čo je oveľa podstatnejšie a čo by sme mali brať do úvahy pri rozhodovaní o vašom návrhu je, že každé, každý rodič dostáva pri vlastne náhradnej starostlivosti príspevok približne 140 eur, prípadne keď je to viac detí, tie príspevky sa menia. Ak je to dieťa postihnuté, tak zasa je tam nejaký ešte príplatok k tomu príspevku, čo je pomerne výraznejšia a motivačnejšia suma, ako dostávajú biologickí rodičia každý mesiac, a tento príspevok sa poskytuje tým deťom počas celej doby trvania náhradnej starostlivosti, čiže trvá oveľa dlhšie. A to je ten motivačný faktor pre tých povedzme náhradných rodičov, aby si zobrali... (Prerušenie vystúpenia časomerom.)
Vašečka, Richard, poslanec NR SR (2012-04-04):
Sľubujem. (Potlesk.)
Glváč, Martin, podpredseda NR SR (2019-09-13):
Pán poslanec Tomáš.
Danko, Andrej, predseda NR SR (2017-03-31):
Dúfam, že sa nebudete hnevať.
Šeliga, Juraj, podpredseda NR SR (2020-11-12):
Pán poslanec Blaha.
Jurinová, Erika, podpredsedníčka NR SR (2013-09-25):
S reakciou na faktickú poznámku pán poslanec Hraško.
Pellegrini, Peter, predseda NR SR (2014-11-28):
Prezentujme a hlasujme. (Hlasovanie.) Prítomných 131 poslancov, za hlasovalo 56, proti 67, zdržalo sa 7 poslancov, nehlasoval 1. Tento návrh sme neschválili.
P. Hrušovský, predseda NR SR: (2004-12-09):
(Hlasovanie.) 144 prítomných, 65 za, 69 proti, 10 sa zdržalo. Návrh sme neschválili. Pristúpime teraz k hlasovaniu o jednotlivých návrhoch. Najskôr o návrhoch, ktoré sú uvedené v informácii ústavnoprávneho výboru, ktorú máte ako tlač 837a. Pán spoločný spravodajca, prosím, aby ste uviedli spôsob hlasovania o jednotlivých bodoch uvedených v informácii.
Lengvarský, Vladimír, minister zdravotníctva SR (2022-10-25):
Ďakujem pekne, tak ja myslím si, že na túto rozpravu nie je potrebné reagovať. Ja skôr teda, to nebola rozprava, alebo teda to bol politický pamflet alebo politický prejav, takže tam niet sa k čomu vyjadriť. Vzhľadom k tomu, že preberáme zákon 355 o ochrane a podpory verejného zdravia, keď som tu sedel vedľa a počul som to vysoko decibelové hulákanie, treba zvážiť, či netreba tu zmerať úroveň decibelov a pri niektorých prejavoch niektorých kolegov tuto v parlamente porozdávať aj tie ochranné prostriedky na uši, budeme mať viacero účinkov. Po prvé, nebudú počúvať hlúposti a po druhé, im nebude hroziť poškodenie sluchu. Ďakujem pekne.
Sulík, Richard, poslanec NR SR (2022-09-28):
Vrátim sa teda k tomu, čo hovoril pán Pellegrini, že ak neurobíme nič, tak sa nič nestane, a chcem to potvrdiť, že máme prakticky istotu, že ak zajtra k odvolaniu nedôjde, tak vláda bude pokračovať, budú sa tu robiť kadejaké čudné obchody a dohody bohvie s kým, ale nejak sa to doverklíkuje až do riadnych volieb a krajina bude trpieť. Zajtra je možnosť toto zmeniť, i keď nevieme presne, ako to vypáli. Nepoznáme celú našu budúcnosť. Poznáme ju len čiastočne. Ďakujem pekne.
Pellegrini, Peter, podpredseda NR SR (2020-04-01):
Ďakujem veľmi pekne. Na vaše vystúpenie žiadna faktická poznámka. Končím a uzatváram rozpravu. Pýtam sa pána navrhovateľa, či chce zaujať v záverečnom slove stanovisko. Nech sa páči, pán minister.
Sulanová, Magdaléna, poslankyňa NR SR (2021-11-09):
Ďakujem pekne. Pani kolegyňa Tabák, opakujem ešte raz, zákon nerieši tabletky, interrupcie, nič, zákon rieši pomoc ženám tehotným sa rozhodnúť, či pôjdu, alebo nepôjdu. Majú vôľu slobodne sa rozhodnúť a dostanú možnosť, že keď sa rozhodujú z finančných dôvodov, že sa cítia, že na to ekonomicky nemajú, tak sa im pomôže. Ešte raz, vy neviete čítať, neviete chápať predložené zákony a nepočúvate. Na pani Bittó Cigánikovú je to vzájomné, na jej chrapúnske a impertinentné hodnotenia, keď niekto má iný názor jako ona, bohužiaľ, sme často svedkami. Nebudem na to reagovať, je to pod moju úroveň. A, pán Cmorej, viete, tu sa nič nikomu, ja to nechápem, že jednoducho ja žasnem, jak vy neviete pochopiť obsah navrhovaného zákona. Neriešime žiadne interrupcie, v tomto zákone sa neriešia, ja teda nie som predkladateľ a ja som to, tu sa rieši pomoc tehotným ženám, aby sa mohli rozhodnúť slobodne. Nikto im nič nezakazuje, nikto im nič neobmedzuje, budú mať takú istú slobodnú vôľu sa rozhodnúť, ako mali aj v predchádzajúcom návrhu, chce sa im len pomôcť a chce sa im dať, že sa môžu rozhodnúť, áno, s tým, že sa im ponúkne pomoc. To je celé. Ďakujem pekne.
Laššáková, Jana, podpredsedníčka NR SR (2015-06-18):
V poradí deviatu otázku položil pán poslanec Jozef Bobík ministrovi práce, sociálnych vecí a rodiny Slovenskej republiky Jánovi Richterovi a otázka znie: „Pán minister, sporiteľom v II. pilieri sa pre výpočet výšky dôchodku z I. piliera používa iný princíp ako pre výpočet dôchodku poistencov v I. pilieri. Je to zjavne nespravodlivé a diskriminačné pre sporiteľov v II. pilieri. Pán minister, plánujete uvedenú nespravodlivosť v dohľadnom čase riešiť?“ Poprosím vás o odpoveď, pán minister, ako aj o oznámenie ukončenia odpovede. Nech sa páči, máte slovo.
Urban, Miroslav, poslanec NR SR (2020-12-09):
Núdzový stav vám vyhovuje predovšetkým preto, že môžte využívať zdravotníkov v podstate ako otrokov, môžte im prikázať prácu, ale zdravotníci sú už teraz unavení, zdecimovaní, ignorovaní, zabudnutí, v podstate skôr stretnú Yetiho, si myslím, akoby by dostali adekvátnu odmenu za svoju prácu, dobre to viete, na nich sa vôbec nemyslí. Nemocnice sú už teraz v katastrofálnom stave. O rôznych tých potemkinovských projektoch, čo sa realizovali v rámci COVID-u, nechcem ani hovoriť a netuším, čo bude s naším zdravotníctvom po koronakríze. Ďakujem.
Ivan, Miroslav, poslanec NR SR (2016-11-24):
Ďakujem za slovo. Ďakujem kolegyni Jane Kiššovej za veľmi dobrú tému a rozpravu a pohľad na ministerstvo hospodárstva. Mňa tam zaujala téma elektromobility, konkrétne tá podpora elektromobilov. A naozaj si myslím, že tá podpora, ako je teraz pripravená, že podporíme tisíc automobilov a dosť, to znamená približne teda päťtisíc na vozidlo, spolu 5 miliónov. A zaujala ma aj tam tá jedna poznámka, že z tejto, z tejto podpory sú vylúčené tie malé vozidlá, ktoré sú, povedzme, dohodnuté, dvadsaťtisíc. A práve toto je zase to, ako plánuje ministerstvo hospodárstva, že podporujeme nákup elektromobilov, ktoré sú v cene niekde okolo 25- až 30-tisíc, teda povedzme si úprimne, skôr solventnú skupinu obyvateľstva, a zároveň nepodporujeme rozvoj infraštruktúry, dobíjanie. Lebo ja si teda neviem predstaviť, ako si nejaký človek, žijúci v paneláku, bude nabíjať takéto elektrovozidlo a neviem si predstaviť tú hromadu tých káblov, ktoré budú trčať z tých okien tých panelákov, keď nebudeme mať infraštruktúru dobíjania. Takže zase, nielenže solventní, ale teda tí, ktorí bývajú len v rodinných domoch, lebo neviem, ako inak si vieme nabíjať to vozidlo. Ďalšia vec, rýchlo, je to, ako to ministerstvo hospodárstva oznámilo. Prakticky oznámilo dotácie zo dňa na deň. A ja sa neviem zbaviť pocitu, že toto je šité na nejakého konkrétneho dovozcu alebo výrobcu, pretože vieme, aké sú dodacie termíny na vozidlá, štandardné, benzínové, naftové. Niekedy sú to aj tri mesiace. A v prípade elektromobilov to môže byť nie mesiace, ale aj pol roka. A využiť takúto príležitosť, jednoducho mám pocit, že niekto už dopredu vedel, že sa také opatrenie chystá a na to sa pripravil, a to uvidíme potom zo štatistík predaja. Som veľmi zvedavý.
Zmajkovičová, Renáta, podpredsedníčka NR SR (2013-02-05):
Ďakujem, pán poslanec. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, takže ukončujem možnosť prihlásiť sa do rozpravy. A vyhlasujem všeobecnú rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o ochrane osobných údajov a o zmene a doplnení niektorých zákonov . Vládny návrh zákona je pod tlačou 358. Návrh na jeho pridelenie na prerokovanie výborom je v rozhodnutí č. 336. A teraz opäť odovzdávam slovo pánovi ministrovi spravodlivosti, aby vládny návrh zákona uviedol.
Poliačik, Martin, poslanec NR SR (2019-05-14):
Pán predsedajúci, žiadam, aby sa ku všetkým poslancom v tejto sále naozaj pristupovalo rovnako. Jednak pán poslanec Paška nereagoval na predrečníka, ktorý bol v rozprave, ale... (Prerušenie vystúpenia predsedajúcim.)
Kuriak, Milan, poslanec NR SR (2021-05-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru, za gestorský výbor navrhujem výbor pre financie a rozpočet a zároveň odporúčam, aby výbory uvedený návrh prerokovali do 11. júna 2021 a gestorský výbor do 14. júna 2021. Prosím, dajte o mojom návrhu, vážený pán predsedajúci, hlasovať. Ďakujem.
Hrnčiar, Andrej, podpredseda NR SR (2019-04-04):
Pán poslanec Mizík.
P. Paška, predseda NR SR: (2007-12-04):
(Hlasovanie.) 136 prítomných, 58 bolo za, 36 proti, 37 sa zdržalo, 5 nehlasovalo. Návrhy pána poslanca Micheľa sme neodsúhlasili.
Hlina, Alojz, poslanec NR SR (2012-05-15):
Ďakujem pekne za slovo. Musím s veľa vecami súhlasiť, čo pán Zajac povedal. Ja som tu nový a s niektorými vecami sa len oboznamujem. Veľa vecí ma vyrušuje. Sochy by mali byť na svojom mieste dlho, vlajky by mali byť na svojom mieste dlho. Ale prečo niektoré persóny majú dlhšiu životnosť na Slovensku ako tie sochy? To ma trošku vyrušuje. Recyklujeme mená. Niektorí ľudia prejdú cez x funkcií a každej údajne rozumejú. Ja sa pýtam, kde sú tí mladí ľudia, ktorí študovali, ktorí vyštudovali prestížne univerzity, sú vzdelaní, prečo nevyberiete niekoho z nich, aj tuná pán minister, on tiež sa tak zjavil, uspel vďaka svojim schopnostiam, ale prečo nedoprajete iným, prečo nenájdete niekoho iného, mladého, vzdelaného, koľko dobrých škôl mladých ľudí vyštudovalo, prečo nemôže niekto iný robiť, prečo to musí byť, ako tu, žiaľ, povedal kolega, že 69 rokov je moc. To už je požehnaný vek. Viete, že tak už niektoré schopnosti nie sú dostatočné. To ma vyrušuje. Doprajte iným, doprajte mladým, doprajte ľuďom, doprajte novú krv. Dolejte novú krv. A ešte ku KDH. Teda nedá mi, ešte to stihnem. To platí aj pre vás. Tam sú znova niekde tuto opozičné jednania, nejaký pán Mach. Ja meno pána Macha sledujem nejakých 20 rokov. Viete, tiež nič v zlom, však možno je to dobrý človek. Ja to nechápem. Ale tiež nemáte niekoho mladého, vzdelaného, múdreho, čo by mohol byť on šéfom toho ÚVO? Tiež ma to vyrušuje. (Prerušenie vystúpenia predsedajúcim.)
Hort, Milan, podpredseda NR SR (2011-06-02):
Ďakujem pekne. Budeme postupovať ďalej. Otázka, ktorú položil pán poslanec Kamil Homoľa, je otázka adresovaná ministrovi vnútra Danielovi Lipšicovi. A otázka znie: „Vážený pán minister, slovenské cesty sú plné kamiónov, z ktorých mnohé sú zjavne preťažené. Aké kroky robí ministerstvo vnútra pre to, aby zamedzilo devastácii ciest preťaženými kamiónmi, a neplánujete do budúcnosti zintenzívniť kontroly hmotnosti kamiónov na cestách?“ Pán minister, nech sa páči.
Grendel, Gábor, podpredseda NR SR (2022-05-20):
Pán poslanec Kremský.
Ondruš, Branislav, poslanec NR SR (2011-09-14):
Ďakujem pekne, pán podpredseda. Pán Mikloš, ak by sa za schopnosť klamať, podvádzať a zavádzať udeľovali akademické tituly, tak vy by ste najneskôr dnes nepochybne dostali PhD. A keďže vy ste hovorili polhodinu, ja mám iba dve minúty, tak zareagujem len na dva takéto body, v ktorých ste zavádzali, podvádzali a nehovorili pravdu. Po prvé, pokiaľ ide o tú dobre naštartovanú ekonomiku, ktorú ste vláde Roberta Fica odovzdávali v roku 2006, tak vám musím pripomenúť, že v novoročnom rozhovore pre agentúru SITA v januári 2006 ste sa vyjadrili, že, a teraz vás citujem: „Súčasná slovenská ekonomika sa vyvíja tak, že je už na hranici alebo dokonca nad hranicou svojho potenciálneho rastu.“ Aj makroekonomická prognóza vášho ministerstva v marci 2006 predpovedala v ďalšom volebnom období poklesy, každoročné poklesy rastu HDP a odhadovali ste, že miera nezamestnanosti v rokoch 2006 až 2009 neklesne pod 10 %, bude sa pohybovať medzi 10,9 a 10,3 %. Pričom pravda je taká, že Ficova vláda v polovičke volebného obdobia v čase nástupu hospodárskej krízy dosiahla nezamestnanosť o 3 % nižšiu, než ste vy predpovedali v marci 2006. Pokiaľ ide o to, že iné ekonomiky museli zachraňovať banky a my sme nemuseli, tak vám odcitujem, že analýza Price Waterhouse & Coopers prezentovaná na ekonomickom fóre v Krynici na jeseň 2009 upozornila, že „výraznou nevýhodou Slovenska pri zvládaní krízy je to, že malý domáci trh nedokáže nahradiť negatívny vplyv prepadu exportu, pretože vyše 80 % HDP krajiny tvorí export, čo je najviac nielen v regióne strednej a východnej Európy, ale aj v celej Európskej únii a Slovensko má tak menšie možnosti vnútornou politikou riešiť dopady krízy“. Takže my sme nemuseli zachraňovať banky, ale museli sme túto nevýhodu vyrovnávať.
Bugár, Béla, podpredseda NR SR (2018-09-13):
Prezentujme sa a hlasujme o bode 6 zo spoločnej správy. (Hlasovanie.) Prítomných 141, za 87, proti 43, zdržalo sa 11 poslancov. Aj bod 6 zo spoločnej správy sme schválili.
Gröhling, Branislav, minister školstva, vedy, výskumu a športu SR (2020-06-03):
Vážený pán predseda, kolegyne, kolegovia, poďme k vecnej stránke návrhu zákona. Ja mám rozpísané všetky náležitosti, ktoré sa tam menia, pre vašu zaujímavosť, aby ste boli informovaní, za ktoré opatrenia v rámci podpory športu budeme hlasovať. Samozrejme, že sú tam všetky rokovania orgánov a organizácií, online všetky hlasovania kolektívnych orgánov, aby mohli robiť elektronicky, sú tam opatrenia, ktoré sa týkajú povinností športovej organizácie, ktorá má vplyv na stratu prijímateľa. Pretože tam sú tieto ukazovatele, aby sa nám nestalo, že prídu o tú možnosť získavať alebo prijímať jednotlivé transfery. Samozrejme, že navrhujeme možnosť uvedené tri povinnosti, ktoré sú stanovené v návrhu zákona, splniť dodatočne do troch mesiacov od konca krízy, ktorá sa nám blíži. Takže im dávame možnosť, jednotlivým zväzom, aby si splnili túto povinnosť, aby sa nestalo, že prídeme o jednotlivé zväzy. Navrhuje sa povinné podiely na prerozdelenie príspevku uznanému športu na konkrétne účely počas krízovej situácie, aby sa neuplatňoval, to je celkom zásadná, zásadné opatrenie, ktoré na tento rok zavádzame. Samozrejme, že sa budeme musieť s tým vysporiadať do ďalšieho obdobia akým spôsobom. Ja predpokladám, že teraz už kolegovia u nás so štátnym tajomníkom pre šport pripravujú aj novelu zákona o športe, pretože potrebujeme zmeniť a zrovnoprávniť a stransparentniť množstvo pochodov, ktoré sú tam a ktoré vznikli za predchádzajúcich vlád. Je dôležité vysloviť, že opatrenia sa týkajú aj poskytovania príspevku uznaným športom a príspevku na športovcov top tímu. Keďže bolo zrušených, samozrejme, viacej podujatí a za rok 2020 tieto dáta nebudú k dispozícii, takže príspevok uznanému športu na rok ´21 sa bude vypočítavať z rovnakého podielu športu ako v roku 2020 a váhy športových odvetví z roku 2019 budú zohľadňovať pri výpočtoch o rok dlhšie, ako vyžaduje zákon o športe, a príspevok... (Prerušenie vystúpenia predsedajúcim.)
Puci, Róbert, poslanec NR SR (2014-07-09):
Ďakujem pekne. V rozprave vystúpili devätnásti poslanci, pričom odzneli viaceré procedurálne návrhy. Pán predseda, dajte, prosím, hlasovať o návrhu pánov poslancov Hraška, Freša, Fecka, Chrena, pani poslankyne Mezenskej, Kaníka a Viskupiča nepokračovať v rokovaní o predmetnom návrhu zákona.
Jurinová, Erika, podpredsedníčka NR SR (2013-10-24):
Práve som sa dozvedela, že pani ministerka tu už nepríde. To znamená, že budeme pokračovať. (Reakcia z pléna.) Neviem, či si pomôžeme, lebo vedenie preberie pán predseda a dopadne to rovnakým spôsobom. (Reakcia z pléna.)
Laššáková, Jana, podpredsedníčka NR SR (2013-05-28):
S reakciou pán poslanec Fecko. Nech sa páči.
Jurinová, Erika, podpredsedníčka NR SR (2014-11-25):
S reakciou na faktickú poznámku pán poslanec Kadúc.
Glváč, Martin, podpredseda NR SR (2017-06-15):
Ďakujem. S faktickými poznámkami dve poslankyne. Ukončujem možnosť prihlásiť sa. Nech sa páči, pani poslankyňa Gaborčáková.
Blanár, Juraj, podpredseda NR SR (2021-12-02):
Evidujem – jedna faktická poznámka na vaše vystúpenie. Pán poslanec Taraba, nech sa páči.
Laššáková, Jana, poslankyňa NR SR (2016-11-25):
Pán kolega Gábor Gál, ďakujem za faktickú poznámku. My sme o tomto návrhu zákona hovorili aj na ústavnoprávnom výbore. Samozrejme, že som rokovala aj s pani ministerkou. A myslím si, že to je skutočne odvážny počin a posun dopredu. A ja pevne verím a tu by som ešte dodala, že tým, že sa zriadil Exekučný súd v Banskej Bystrici, kde sa sudcovia budú špecializovať na túto oblasť, a vieme, že na Slovensku je okolo 3 mil. exekúcií, to znamená, že skutočne bude treba tu aj sledovať, ako sa tento zákon, táto novela uplatňuje. A verím, že aj tie pozmeňujúce návrhy, ktoré som podala ja, ale aj pán poslanec bude podávať ďalej, že tento zákon vylepšia. A dáva mi to takú nejakú nádej, že asi nám všetkým záleží na tom, aby exekučné konania boli, použijem taký výraz, transparentné, aby zákon prešiel tak ako v prvom čítaní, aj v záverečnom hlasovaní, aby prešiel naprieč a získal podporu celého politického spektra. Ďakujem pekne.
Grendel, Gábor, podpredseda NR SR (2021-03-30):
V rozprave teraz vystúpi spravodajkyňa pani poslankyňa Bittó Cigániková.
Klus, Martin, poslanec NR SR (2019-04-04):
Chcem sa poďakovať pani ministerke za odpoveď. Ona pravdepodobne pochopila, kvôli čomu som sa to opýtal. Nie preto, aby som poznal, aké kompetencie má ten-ktorý výbor, ale preto, že táto téma bola hlboko zneužívaná touto skupinou ľudí, a preto ma celkom prekvapilo, že pani ministerka tomuto zneužitiu ešte dala možno ďalšie pomyselné náboje, a k tomu smerovala moja otázka. Ja osobne som trošku prekvapený, že ministerka vlády, ktorá sa vyhlásila za hrádzu proti extrémizmu, možno aj takýmito stretnutiami napomáha.
Šimečka, Michal, podpredseda NR SR (2024-02-23):
Ďakujem veľmi pekne. Ešte stihneme faktickú pána Vašečku, prosím.
Hlina, Alojz, poslanec NR SR (2014-02-12):
Ďakujem veľmi pekne. Ja len chcem oceniť kolegov z horných lavíc, že zachovali rozvahu. Ďakujem veľmi pekne.
Kuriak, Milan, poslanec NR SR (2022-12-22):
Pán predseda, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
Paška, Pavol, predseda NR SR (2014-05-27):
(Hlasovanie.) 132 prítomných, 130 za, 2 sa zdržali. Schválili sme vládny návrh zákona o verejných zbierkach. Dámy a páni, odhlasovali sme prerokované body. Požiadam vás teraz o pozornosť, chcem vám navrhnúť zmeny v programe schôdze, a to nasledovne. Navrhujem, aby po prerokovaní bodov, ktoré uvádza pán podpredseda vlády a minister vnútra, volebné zákony, sme ukončili najprv prerušené rokovanie o návrhu novely zákona o ochrane a podpore a rozvoji verejného zdravia, myslím, že je tam ešte jeden prihlásený do rozpravy, aby sme nemali pootvárané veci. Potom navrhujem, vzhľadom na to, že vláda doručila Národnej rade návrh na skrátené legislatívne konanie, prerokovať návrh vlády na skrátené legislatívne konanie o zákone č. 569 o geologických prácach. S tým, že keďže musíme najskôr odhlasovať takýto návrh a hlasovanie býva o 11.00 hod. alebo o 17.00 hod. po prerokovaní, pokiaľ nebude odhlasovaný súhlas alebo nesúhlas s návrhom, navrhujem zaradiť rokovanie dvoch noviel ústavy, a to je tlač 921 a tlač 891, a potom aj návrh novely zákona o sudcoch a prísediacich, čo je tlač 922. Potom ako, ak odhlasuje plénum súhlas a vydá súhlas na rokovanie v skrátenom legislatívnom konaní, navrhujem zaradiť prvé čítanie o vládnom návrhu v skrátenom legislatívnom konaní. Čiže ešte raz zrekapitulujem: ukončíme volebné zákony, dokončíme potom otvorenú rozpravu s pani ministerkou zdravotníctva, prerokujeme návrh vlády, v prípade, že bude priestor časový do hlasovania o návrhu, či súhlasíme, alebo nesúhlasíme so skráteným konaním, navrhujem rokovať o ústave, o návrhu, ktorý som predložil spolu s pánom poslancom Hrušovským. Po odsúhlasení návrhu na skrátené konanie urobíme prvé čítanie návrhu, teda vládneho návrhu o geologických prácach, a budeme pokračovať v rokovaní o novele ústavy a potom o zákone o sudcoch a prísediacich. Takže vás poprosím, aby sme tento návrh na zmeny odsúhlasili hlasovaním. (Hlasovanie.) 128 prítomných, 91 za, 22 proti, 10 sa zdržalo, 5 nehlasovali. Schválili sme zmeny v programe. Chcem ešte v tejto súvislosti požiadať pána predsedu ústavnoprávneho výboru, aby vzhľadom na možný priebeh rokovania a zaradenie rokovania v druhom a treťom čítaní o novele ústavy zvolal dnes najneskoršie večer ústavnoprávny výbor tak, aby sme mali na 19.00 hod., aby sme mali pripravenú spoločnú správu a mali o čom rokovať a jednať. Ďakujem pekne. Pán poslanec Huba.
Paška, Pavol, predseda NR SR (2013-09-10):
Faktické poznámky, pán poslanec Simon a Zajac. Končím možnosť sa prihlásiť.
Bastrnák, Tibor, poslanec NR SR (2016-12-08):
Vážený pán minister, chcel by som sa opýtať, že ako pôjdu ďalej práce a kedy asi skončia. Ďakujem pekne.
Krúpa, Juraj, poslanec NR SR (2024-02-13):
Ďakujem. Musíš si uvedomiť jednu vec. Neotravuj ich, oni sú pri vládnutí práve. A presne, áno, presne tak, presne takto to oni vnímajú. Načo ich vôbec, akože jak si to my dovoľujeme ich otravovať, oni teraz vládnu. Asi by sme sa vôbec nemali o to zaujímať, že čo robia, ako robia, lebo oni to robia, oni vedia, čo robia, nikto iný to nepotrebuje vedieť a vidieť. Načo? Stačí, že oni vedia, čo robia. A ty sa im do toho zbytočne rýpeš a potom z toho niečo vypadne, potom je z toho nejaký problém a nikto nepotrebuje problém. Ani oni. Tak nerob problémy, hej? Takže takto sa to nerobí. Mal by si sa normálne zaradiť a byť ticho, neotravuj a nekritizuj, lebo oni vedia, čo robia. Ja si spomínam aj na iné zákony, napríklad Trestný zákon, ten bol podobným spôsobom predložený tiež v skrátenom legislatívnom konaní, tiež k nemu nevystupovali žiadni koaliční poslanci, oni vlastne ešte nevystúpili odvtedy, čo sem prišli do parlamentu. Ja si teda, úprimne ja si neviem spomenúť na nikoho, kto by tu že agitoval, vystupoval normálne, že argumentoval s nami. Im je to úplne jedno. Oni normálne že sem prišli, oni tu stlačia, čo im prinesú, čiže to je jedno, ako dlho oni potrebujú na ten celý legislatívny proces. Oni ho ani nepotrebujú. Oni, za chvíľku vlastne dospejeme k tomu, že vlastne my nepotrebujeme ani parlament. Načo, však to zdržuje. Však oni vládnu, oni potrebujú rýchlo vládnuť, efektívne, pre ľudí. A my všetci zdržujeme. Už možno zas aj ich vlastní koaliční poslanci ich budú zdržovať, no. Takže neotravujme, veď oni sú pri vládnutí. Ďakujem.
Vaľová, Jana, poslankyňa NR SR (2013-10-15):
Ďakujem veľmi pekne. Pani kolegyňa, váš príspevok mal také dva rozmery, jeden bol politický a jeden bol pragmatický k zákonu. Začnem veľmi krátko od tej časti politickej. Nemusíte nás povzbudzovať k nejakej odvahe, ktorú ste vy nikdy nemali, pretože v živote ste neurobili zmeny v sociálnych službách a keď si to ja ešte pamätám za bývalého volebného obdobia, keď pani vtedajšia ministerka Tomanová urobila zmeny v sociálnych službách, tak vtedy ste mi s pani poslankyňou Sabolovou povedali, že je to tak ťažký zákon, že nenašiel sa k tomu nikdy konsenzus ani odvaha. Čiže, vy ste tú odvahu nikdy nemali, aj keď pravidelne stojíte za týmto pultom a kritizujete naše zákony a boli ste rok a pol vo vláde a nič ste nepredložili, pani Gibalová. Čo sa týka, že sú nejaké zákony šité v tomto parlamente pred voľbami, no povedzme si, veď voľby sú stále. Veď sú voľby za europoslancov, do VÚC, veď voľby sú sústavne a stále. Takže neviem, k akým voľbám sú tie zákony šité a potom ste pomenovali niektoré veci, ktoré vás permanentne trápia a to je poskytovateľ neverejný a verejný. Ja veľmi krátko zareagujem, ste povedali, že vlastne o tých päť hviezdičkových hoteloch. Samozrejme, myslím si, že aj upravujeme štandardy aj registráciu o tom, aké, ktoré služby sú kvalitné, ale treba si jasne povedať, že naozaj tu vznikajú dve kategórie a oni, oni sú, oni v skutočnosti sú, pretože vyššie územné celky dokážu veľmi kvalitné služby poskytnúť za 700, 750 eur a súkromný poskytovateľ dokáže služby poskytnúť za 1 400, 1 500. Ale treba si pozrieť tých súkromných, týchto poskytovateľov, lebo ja som ich prešla. Niektorí neplatia ani mzdy svojim zamestnancom, niektorí nemajú takéto štandardy a jednoducho chceme, aby sme im vlastne my uhrádzali všetky finančné prostriedky. A spravodlivé úhrady, majetok je súkromná záležitosť, ú-á (pozn. red.: rečníčke zazvonil mobilný telefón)... (Prerušenie vystúpenia časomerom.)
Tomáš, Erik, minister práce, sociálnych vecí a rodiny SR (2023-11-21):
Ďakujem veľmi pekne. Jozef, začnem tebou opäť tak ľudsky, ale musíš ma fakt počúvať trošku. (Reakcia z pléna.) No veď ja ti to vysvetlím. Ja, ja, Jozef (reakcia z pléna), a prečo utekáš? Prečo utekáš? (Prerušenie vystúpenia predsedajúcim.)
Jasaň, Viliam, poslanec NR SR (2012-09-13):
Ja sa tiež chcem poďakovať za veľmi perfektnú analýzu, ktorá jasne ukazuje, o čo nám v tomto prípade, v tomto Zákonníku práce ide. Že nám ide o výrazné zlepšenie postavenia zamestnancov. To budem opakovať možno po celý čas, čo tu budú naťahovať rokovanie o tom. Ja sa len, pani podpredsedníčka, bojím, že tá diskusia korektná a vecná nebude, ako to už hneď v úvode niektorí kolegovia vykrikujúci z lavíc, naznačili. Chcel by som sa mýliť. Chcel by som veriť, že sa budeme baviť naozaj vecne, tak, aby sme si navzájom dokázali, že kto má pravdu a prečo ten Zákonník práce je v takej podobe, v akej je. A budem to tu neustále každému rečníkovi opakovať na konkrétnych faktoch, ktoré som získal, keď som bol teraz vonku na Slovensku, že ľudia, zamestnanci čakajú. A na záver jeden taký príklad, konkrétne, pani podpredsedníčka, na potvrdenie. Bol som s mojím spolužiakom zo základnej školy, ktorý tridsať jeden rokov robil v lese, z toho niekoľko rokov ako nútený živnostník, ktorý mal len motorovú pílu. Teraz si požiadal o odchod do dôchodku. A viete, koľko dostal? Dvesto šesťdesiat eur! Vážení páni, ktorí ste vy tým Zákonníkom práce, vaším, nútili ľudí, aby išli robiť na živnosť. Keby bol riadne pracoval, čo nemohol, pretože by prácu nedostal, ale ho donútili ísť robiť živnostníka. To len na potvrdenie vašich slov. Ďakujem pekne.
Hrnčiar, Andrej, podpredseda NR SR (2019-02-12):
Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Marčekovi.
Šípošová, Janka, poslankyňa NR SR (2015-10-02):
Ďakujem pekne pani podpredsedníčke za vystúpenie. Chcela by som zdôrazniť alebo podčiarknuť to, že naozaj trest zákazu činnosti sme považovali a stále považujeme za veľmi dôležitý pri týchto skutkoch a upustili sme od neho v tomto riešení iba z dôvodov, ktoré sme už povedali. To je tá naozajstná prevencia, ktorá by mala byť, aj keď nemožno, nemožno považovať, alebo nemožno hovoriť, že vôbec tak aj táto úprava, ktorú dávame, nemá aj preventívnu funkciu práve ochrany ďalších obetí. A ešte by som rada povedala, že v súkromných diskusiách alebo kuloárnych diskusiách mi kolegovia, najmä právnici zvyknú argumentovať tým, že po uplynutí toľkých rokov, dajme tomu, keď bývalá obeť dospeje a rozhodne sa podať trestné oznámenie, ako sa to už ťažko dokazuje. Ale toto by nás nemalo odradiť. Jasné, že sa to dokazuje ťažšie, ale niekedy aj v reálnom čase to nie je jednoduché, ale predsa sme ľudia na to a máme aj, sme nadaní nejakými schopnosťami a inteligenciou, aby sme hľadali riešenia a keby sme pomohli len jednému, tak pomôžeme veľmi. Takže argument – nepúšťajme sa do toho, lebo ako to v praxi potom budeme robiť – sa mi nezdá. Ja ho nemôžem akceptovať. Ďakujem pekne za slovo.
Šeliga, Juraj, podpredseda NR SR (2021-03-31):
Ďakujem. Prezentujme sa, prosím, a hlasujme. (Hlasovanie.) Prítomných 126, za 124, proti nikto, zdržal sa nikto, nehlasovali 2. Konštatujem, že sme schválili návrh novely zákona č. 580/2004 Z. z. o zdravotnom poistení. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov, tlač 363, bod 56. Poprosím, pána Šíbla, aby ako spravodajca a člen výboru pre pôdohospodárstvo a životné prostredie toto hlasovanie uvádzal. Nech sa páči. (Hlasovanie o vládnom návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. , tlač 363.)
Paška, Pavol, predseda NR SR (2012-06-19):
Dobre, hlasujeme o návrhu. (Hlasovanie.) 138 prítomných, 42 za, 78 proti, 7 sa zdržalo, 11 nehlasovalo. Námietku sme neakceptovali. Pán predseda Sulík, nech sa páči, procedurálny návrh. Poprosím uviesť, o čom chcete, aby sme hlasovali.
Blaha, Ľuboš, podpredseda NR SR (2023-12-08):
Pani poslankyňa Andrea Turčanová, nech sa páči.
Kovačócy, Marián, poslanec NR SR (2015-11-12):
Ďakujem za slovo. Vážená pani predsedajúca, kolegyne, kolegovia, predkladám správu Výboru Národnej rady Slovenskej republiky pre obranu a bezpečnosť o výsledku prerokovanie návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky (tlač 1791). Výbor Národnej rady Slovenskej republiky pre obranu a bezpečnosť ako gestorský výbor k návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky podáva Národnej rade Slovenskej republiky túto správu: Predseda Národnej rady Slovenskej republiky svojím rozhodnutím č. 1856 z 30. októbra 2015 pridelil návrh na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory prerokovali návrh na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky v určenej lehote a odporučili Národnej rade Slovenskej republiky podľa § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov a na základe čl. 86 písm. k) Ústavy Slovenskej republiky vysloviť súhlas s doplnením úloh príslušníkov ozbrojených síl Slovenskej republiky v operácii Resolute Support v Afganistane a s ich vyslaním na výcvik mimo územia Slovenskej republiky. Pani predsedajúca, otvorte rozpravu k tomuto, prosím.
P. Hrušovský, predseda NR SR: (2004-06-17):
Pán minister, chcete sa vyjadriť k vystúpeniu pána poslanca Abelovského? Nech sa páči.
Kuciaňová, Magdaléna, poslankyňa NR SR (2019-12-05):
Hlasovali sme o všetkých pozmeňujúcich návrhoch. Pán predsedajúci, sme v treťom čítaním, otvorte, prosím, rozpravu.
P. Paška, predseda NR SR: (2007-09-13):
(Hlasovanie.) 138 prítomných, 116 za, 14 sa zdržalo, 8 nehlasovalo. Konštatujem, že sme pridelili zákon do výboru a určili lehotu na prerokovanie. Teraz pán poslanec Brocka uvedie hlasovanie v prvom čítaní o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač č. 374.
Bugár, Béla, podpredseda NR SR (2016-09-06):
Akurát som vás chcel upozorniť, aby ste nehovorili o pánovi ministrovi Richterovi. Však ten sem príde, ten, predpokladám, že aj tak budete vystupovať, ale ďakujem pekne. Na vaše vystúpenie s faktickou poznámkou pán poslanec Burian ako jediný. Končím možnosť sa prihlásiť. Nech sa páči, pán poslanec.
P. Prokopovič, minister dopravy, pôst a telekomunikácií SR: (2004-02-03):
Dali by sa rozoberať všetky pozmeňujúce návrhy pána poslanca Vážneho, mám to tu, ak má záujem, po bode, bod po bode, vysvetlenie každého jedného, ale myslím si, že to jeho vystúpenie bolo, poviem, taký povinný rituálny opozičný tanec, pretože s tým istým vystúpil vo výbore a bol prehlasovaný, takže takisto predniesol tu. Ja jednoznačne odmietam tieto pozmeňujúce návrhy. Niektoré mi, pán poslanec, pripadali, že ste dobre nepočúvali ani moje úvodné vystúpenie, pretože mnoho vecí z toho, čo vy ako otázky kladiete, a prečo a ako to bude, ja som práve vo svojom úvodnom slove vysvetlil. Ďalší blok pozmeňujúcich návrhov úplne mení charakter tohto zákona. Napríklad navrhujete tam 30 % už teraz, aj keď som jasne povedal, že to je len zákon o premene charakteru tejto spoločnosti z príspevkovej organizácie na obchodné spoločnosti, až potom bude ďalší následný krok, bude zmena majetkových pomerov. Vy tu už navrhujete 30 % samospráve, ďalej chcete mestám, predpokladám, že tiež 30 %, kde navrhujete aj, aby si štát ponechal strategický podiel. Tak mne z toho vychádza, že ten investor by mohol získať maximálne 6 až 10 %. No ja chcem vidieť toho investora, ktorý by investoval do letiska pri 6 až 10 %! Tak to ťažko by sme asi našli. A pritom aj to letisko Bratislava i Košice nevyhnutne potrebuje vstup strategického investora, lebo je veľký záujem o tie letiská, ale je záujem ako o moderné letiská, nie ako letiská, aby tam len niekto prišiel a bol tam len na parádu. Na to. Takže z tohto dôvodu jednoznačne odmietam tieto pozmeňujúce návrhy a vyzývam aj poslancov, aby hlasovali proti týmto pozmeňujúcim návrhom, aby podporili návrh, ktorý som predložil a ktorý je výsledkom, ak nie niekoľkoročnej, minimálne mnohomesačnej práce odborníkov jednak z ministerstva dopravy, jednak z ministerstva obrany a z ministerstva vnútra. Ďakujem pekne.
Bugár, Béla, podpredseda NR SR (2018-12-03):
Pán poslanec Mizík.
Ďuriš Nicholsonová, Lucia, podpredsedníčka NR SR (2017-06-15):
S reakciou na faktickú poznámku, pán poslanec Sopko.
Bugár, Béla, podpredseda NR SR (2017-12-06):
Na vystúpenie pána poslanca s faktickými poznámkami traja. Končím možnosť sa prihlásiť. Pán poslanec Klus.
Kondrót, Maroš, poslanec NR SR (2019-05-10):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 17. júna 2019 a v gestorskom výbore do 18. júna 2019.
Mizík, Stanislav, poslanec NR SR (2021-11-02):
Ďakujem za slovo. Magdaléna, tu je presný preklad Csemadoku. Je to kultúrny spolok maďarských pracujúcich v Československu. No, teraz na Slovensku. Pýtala si sa, kde zmizlo pár stotisíc Slovákov od roku 1918 v Maďarsku. No, ja ti poviem, kde zmizli. Keďže dobre poznám všetky národné, nacionalistické, vlastenecké hnutia a strany v Európe a, samozrejme, aj v Maďarsku, tak ti to objasním. Kde sú? Počúvaj. Bývalý šéf Jobbiku Gábor Vona sa volal, kým sa nepremenoval z mena Zázrivecz. Krásne meno slovenské. Prezývali ho Zaza. Alebo László Toroczkai sa pred premenovaním volal László Tóth. Priezvisko Tóth jasne ukazuje a predurčuje, skade prišlo to meno. Z onomastického jazykovedného hľadiska. Alebo Előd Novák, čo bol najprv v Jobbiku a teraz je u Toroczkaia. Előd Novák aj s dĺžňom. No, kde zmizli? Už sú z nich Maďari. Ďakujem.
V. Švidroň, poslanec: (2008-07-02):
Pán predseda, prosím, dajte hlasovať o týchto návrhoch.
Laurenčík, Milan, podpredseda NR SR (2020-07-15):
Ďakujem. Prosím, zaujmite miesto pre spravodajcu. Ja otváram všeobecnú rozpravu k týmto bodom programu. Do rozpravy som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie, preto uzatváram možnosť prihlásiť sa do rozpravy. Do rozpravy sa prihlásil pán navrhovateľ Rastislav Schlosár, máte slovo. A, pardon, ospravedlňujem sa, pán poslanec, poznám vás, ale som si to zle poznačil..
Grendel, Gábor, podpredseda NR SR (2022-09-28):
S reakciou na faktické poznámky pán poslanec Peter Pellegrini.
Zmajkovičová, Renáta, podpredsedníčka NR SR (2014-05-16):
Faktické poznámky na vystúpenie pána poslanca nie sú. Ďalší, ktorý je prihlásený do rozpravy, je pán poslanec Huba. Nech sa páči.
Bartek, Michal, poslanec NR SR (2024-10-23):
Ďakujem veľmi pekne. Pán predsedajúci, kolegyne, kolegovia, v rozprave k uvedenému návrhu zákona nevystúpil žiaden poslanec. Spoločná správa gestorského výboru obsahuje 32 bodov. Budeme o nich hlasovať spoločne s odporúčaním gestorského výboru schváliť. Dajte o nich, prosím, hlasovať.